Kolavasik (trutca ke Caillebotte)
Kolavasik ~ Baigneurs (FR)

Kolavasik ( francavon Baigneurs ) tir trutca  lumkirafa gu 156.9 × 116.9 cm-, i puntalingeks keve stama skuyun gan Gustave Caillebotte francaf lingesik bak 1878.

Bata trutca koe korikaf dotay re ( 2018 ) tigir.

Drunara 
Bata trutcapa va kolavasikye dem orikafaltafe kolavaravage keron bwetkekirafe geuon kaatoer, i va kolavasik fu estobas ko Yerres kuksa poke yasaf pilkot bak imwugal. Ar kolavasik divlanis va lava disuker, isen bareaf koe lava dere askir. Koe ludev witkotusik geuon detceson vanlapir. Gustave Caillebotte va imwugal yason gitiskiyir, koe Yerres arte mon 20 km- gee Paris, numen to watsa ke konaka trutca tir.

Bata rekola tir tel bocaf kalaf imwugal ke barsandaf yambik koe Yerres kiren gadikya koe Paris ba 20/10/1878 di mulufter azen pilkot bak 1879 zo doler.

Watsa va kolavasik 
Watsa va kolavasik va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :

Dere rupec

Stragela

Vuestexa 

|style="vertical-align: top;"|

|}

Kolavasik (trutca ke Caillebotte)
Kolavasik (trutca ke Caillebotte)